CONVOCATORIA DE NOMEAMENTO INTERINO DUN ARQUEÓLOGO DE CAMPO DESTINADO Á EXECUCIÓN DUN PROGRAMA DE CARÁCTER TEMPORAL DE APROVEITAMENTO TURÍSTICO DOS XACEMENTOS GALAICO-ROMANOS DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Persoal, oposicións, 22/06/2015)

A deputada delegada, en virtude das competencias delegadas da Presidencia, dita a seguinte RESOLUCIÓN: De conformidade co establecido no artigo 34. g da Lei 7/85, do 2 de abril, reguladora das bases de réxime local, modificada pola Lei 11/99, do 21 de abril, por razóns de urxencia e inaprazable necesidade, considerando as competencias delegadas da Presidencia en materia de persoal, RESOLVO aprobar a convocatoria de nomeamento interino dun arqueólogo de campo destinado á execución dun programa de carácter temporal de aproveitamento turístico dos xacementos galaico – romanos da provincia de Pontevedra, que se rexerá polas seguintes: Esta convocatoria ten por obxecto o nomeamento interino dun arqueólogo de campo para a execución dun programa de carácter temporal de aproveitamento turístico dos xacementos galaico- romanos da provincia de Pontevedra, por razóns de urxencia e inaprazable necesidade, e con fundamento no art.10.1. c) da Lei 7/2007, do 12 de abril, do estatuto básico do empregado público, Lei 2/2015, do 29 de abril, do empregado público de Galicia, art.27.1.2 do Real decreto 364/95, do 10 de marzo, disposición adicional primeira do Real decreto 896/91, do 7 de xuño, Orde APU/1461/2002, do 6 de xuño, sobre selección e nomeamento de persoal funcionario interino, art.246 da Lei 5/97, de Administración local de Galicia e Real decreto 95/1991, do 20 de marzo, da Comunidade Autónoma de Galicia, segundo os principios de mérito e capacidade. Este nomeamento derivan dos compromisos asumidos pola Deputación no protocolo xeral asignado o 14 de marzo de 2015 entre o Ministerio de Fomento e este organismo provincial para a posta en valor dos xacementos galaico- romanos da provincia de Pontevedra. Establécese o sistema de concurso- oposición libre, consistente na valoración dos méritos aportados polos aspirantes e a realización dunha proba práctica relacionada con posto de traballo a desempeñar. Para seren admitidos neste proceso selectivo os aspirantes deberán reunir os seguintes requisitos: Todos os requisitos esixidos no apartado anterior deberán posuílos os aspirantes o día que remate o prazo para presentar as solicitudes e conservalos, polo menos, ata a data do seu nomeamento como funcionario interino para execución dun programa de carácter temporal. Por servizos prestados na Administración pública en prazas ou postos clasificados nos grupos A, ou nos 1/2, de igual ou similar contido profesional á convocada, 1,00 punto por ano de servizo ou fracción superior a seis meses, ata un máximo de cinco (5 puntos). A experiencia profesional deberá acreditarse mediante certificación, expedida pola Administración pública na que prestou servizos, facendo constar o posto de traballo que desempeñou, as tarefas realizadas e o cómputo total de días, meses ou anos traballados Para tal efecto non se terán en conta as fotocopias de contratos de traballo nin a vida laboral expedida pola Tesourería xeral da Seguridade Social. Enténdese por servizos prestados na Administración Pública os que derivan dunha contratación laboral, da condición de funcionario de carreira ou interino en calquera das súas modalidades. - Por ter títulos de máster ou cursos de especialización de duración igual ou superior a 150 horas, directamente relacionados co contido do posto convocado, 0,50 puntos por cada un, ata un máximo de 1 punto. - Por gozar de bolsas de colaboración ou práctica laboral na Deputación de Pontevedra, relacionada co contido do posto convocado, 0'10 puntos por mes de prácticas, ata un máximo de 1 punto. Por asistir a cursos de formación e perfeccionamento organizados por centros oficiais dependentes da Administración do estado, da comunidade autónoma ou Administración local, universidades, colexios oficiais ou escolas da Administración pública directamente relacionados co posto ó que se opta, (incluídos os organizados por sindicatos no marco do Acordo Nacional de Formación Continua), ata un máximo de tres (3) puntos, computándose do seguinte xeito: 1) De 100 ou máis horas de duración 0,25 puntos por curso 2) De entre 60 e 99 horas de duración 0,20 puntos por curso 3) De entre 30 e 59 horas de duración 0,15 puntos por curso 4) De entre 10 e 29 horas de duración 0,10 puntos por curso Non se terán en conta os certificados ou diplomas nos que non se especifique a duración do curso en número de horas ou créditos. Tampouco se computarán as xornadas, congresos, seminarios ou cursos de duración inferior a dez horas. Nesta fase levarase a cabo unha proba práctica consistente en expoñer oralmente ante o tribunal a forma en que desenvolverá, dende o punto de vista do posto convocado, a execución deste proxecto de aproveitamento turístico dos xacementos galaico-romanos da provincia de Pontevedra, que será valorado de 0 a 5 puntos. Para a realización desta proba os aspirantes disporán dun tempo máximo de 10 minutos. O proxecto deberán presentalo por escrito e en formato dixital no Rexistro xeral da Deputación antes do día hábil anterior a data en que terá lugar a proba práctica da fase de oposición. Deberá estar paxinado e conter un índice detallado, terá unha extensión máxima de 15 folios, por unha sola cara, no tipo de letra arial, tamaño 11 puntos; con márxenes de texto: superior 2,5 cm; inferior 2,00 cm, dereito 3 cm e ezquerdo 3 cm; interlineado 1,20 puntos e o espacio entre parágrafos de 6 puntos. Finalizada a exposición os membros do tribunal poderán formularlles as preguntas que consideren oportunas en relación co contido do proxecto. O tribunal valorará a exposición clara, ordenada e coherente do traballo presentado. A versión dixital deberá entregarse nun único ficheiro cun arquivo en versión pdf e outro en formato. doc, en CD, DVD ou pen drive, coa seguinte etiqueta: Os aspirantes poderán obter información sobre o referido proxecto na seguinte dirección: http://www.depo.es/xacementos#titleDespois de concluído o proceso selectivo o aspirante aprobado cun número que non poderá exceder en ningún caso ó do posto convocado será nomeado funcionario interino polo presidente para execución do proxecto de aproveitamento turístico dos depósitos galaico- romanos da provincia de Pontevedra, unha vez que xustifique documentalmente o cumprimento dos requisitos previstos nestas bases. Este nomeamento terá efectos dende 01 de agosto de 2015 e ata o 31 de decembro do 2015, podendo prorrogarse para dar continuidade a execución do referido proxecto, sempre que exista dotación orzamentaria no seguinte exercicio e non se supere a duración máxima prevista no protocolo xeral asinado entre o Ministerio de Fomento e a Deputación de Pontevedra para a posta en valor dos xacementos galaico –romanos da provincia de Pontevedra, ou ata que desaparezan a causas que motivan este nomeamento dirixido a coordinación dun programa de carácter temporal. As bases desta convocatoria vinculan a Administración provincial, o tribunal cualificador e os aspirantes que participen no proceso selectivo convocado. O tribunal queda facultado para interpretar as bases da convocatoria, para resolver cantas dúbidas e incidencias presente a súa aplicación e para adoptar os acordos necesarios procurando a boa orde e desenvolvemento do proceso selectivo. O proceso selectivo regularase polo disposto nas bases da convocatoria e no non previsto nestas pola Lei 7/2007, de 12 de abril, polo Real decreto lexislativo 781/86, do 18 de abril, e polo Real decreto 364/95, polo que se aprobou o Regulamento xeral de ingreso do persoal ó servizo da Administración do Estado, o Real decreto 896/1991, de 7 de xuño, sobre procedemento de selección na Administración local, a Lei 5/97 de Administración local de Galicia e o Real decreto 95/1991, do 20 de marzo, da Comunidade Autónoma de Galicia. As bases da convocatoria e cantos actos administrativos deriven delas e das actuacións dos tribunais poderán ser impugnados nos casos e na forma establecidos pola Lei 30/92, do 26 de novembro, modificada pola Lei 4/99, así como a Lei 29/98, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada Lei 30/1992. Pontevedra, a 15 de xuño de 2015.—A Deputada delegada, Begoña Estévez.—O Secretario, Carlos Cuadrado Romay.